امریکا قوشمه ایالتلری نماینده لر مجلسی باشلیغی نانسی پلوسی، روسیه نینگ طالباندن بعضی بیر جنگریلرگه افغانستانده جایلشگن امریکا قوشمه ایالتلری نینگ عسکرلرینی اولدیریشی اوچون پول تکلیف ایتگن لیگی بیلن تیگیشلی ادعالر بوییچه امریکا استخباراتی نهادلری نینگ کنگره ده معلومات بیریشینی خواهله دی.
نانسی پلوسی، ادعالر بیلن تیگیشلی مرکزی استخبارات تشکیلاتی (CIA) باشلیغی جینا هاسپل و ملی استخبارات (DNI) باشلیغی جان راتکلف گه مکتوب یازیب قوللریده گی معلوماتلرنی کنگره اعضالری بیلن پایلشیشلرینی خواهله گن.
مذکور مکتوبده کنگره ده گی استخبارات کمیته لری نینگ اساسی آماجی نینگ ایریم اولکه لرده گی امریکا قوشمه ایالتلری عسکرلری نینگ خوفسیزلیگینی تامین ایتیش ایکن لیگینی اورغوله گن نانسی پلوسی، میدیاده اورین آلگن " روسیه نینگ طالباندن بعضی بیر جنگریلرگه افغانستانده جایلشگن امریکا قوشمه ایالتلری نینگ عسکرلرینی اولدیریشی اوچون پول تکلیف ایتگن لیگی" بیلن تیگیشلی خبرلرنینگ قورقیچ ایکن لیگینی معلوم قیلدی.
پلوسی، بو امریکا قوشمه ایالتلری استخبارت تشکیلاتلری نینگ مارچ آییدن بیری خبرلری بولگن لیگینی بیراق دولت باشلیغی دانلد ترامپ نینگ موضوعدن خبری بولمه گن لیگینی بیلن تیگیشلی ادعالرگه دقت قره تیب، شولرنی ایتدی:
"دولت باشلیغی ترامپ گه موضوع بیلن تیگیشلی معلومات بیریلگن می؟ کنگره و امریکانینگ بو سواللرنینگ جوابی گه ضرورتی بار." دیب ایتدی.
آق اوی سوزچیسی کئیلی میک نئینی ایسه روسیه نینگ طالباندن بعضی بیر جنگریلرگه افغانستانده جایلشگن امریکا قوشمه ایالتلری نینگ عسکرلرینی اولدیریشی اوچون پول تکلیف ایتگن لیگی بیلن تیگیشلی ادعاسی نینگ استخبارات اداره لری تامانیدن دانلد ترامپ گه معلومات بیریلمه گن لیگینی بیلدیردی.
آق اوی سوزچیسی؛
"دانلد ترامپ گه انیقلنمه گن معلوماتلر بیریلمه یدی. بو استخباراتده انیقلنمه گندی" دیب ایتدی.
نیویورک تایمز روزنامه سی، امریکالیک استخبارات مقاملرینی و معلوماتلریگه تیانتیریب بیرگن خبرلریده اروپاده سوئ قصد تروری تشبثلری بیلن علاقه سی بولمیش روسیه استخبارات سرویسی نینگ روسیه نینگ طالباندن بعضی بیر جنگریلرگه افغانستانده جایلشگن امریکا قوشمه ایالتلری نینگ عسکرلرینی اولدیریشی اوچون پول تکلیف ایتگن لیگینی ادعا ایتگندی. اوشبو معلومات نینگ قولگه آلینگن طالبان منسوبی جنگریلرنینگ تحقیقلریدن قولگه کیریتگن لیکلرینی خبر بیرگندی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
